**OBRAZLOŽENJE PRIJEDLOGA PRVIH IZMJENA I DOPUNA**

**PRORAČUNA GRADA KARLOVCA ZA 2022. GODINU**

**1. U V O D**

Proračun Grada Karlovca za 2022. godinu kao i Projekcije proračuna za 2023. i 2024. godinu usvojene su na 6. sjednici Gradskog vijeća Grada Karlovca održanoj dana 15. prosinca 2021. godine, a objavljen je u Glasniku Grada Karlovca broj 22/2021. godine.

Proračun za 2022. godinu usvojen je u iznosu od 462.570.573 kuna.

Novim Zakonom o proračunu (Narodne novine, broj 144/21) utvrđeno je da ako se tijekom proračunske godine, zbog nepredviđenih okolnosti, umanje ili povećaju prihodi i primici, odnosno rashodi i izdaci, proračun se mora uravnotežiti. Nadalje, Zakon propisuje da se uravnoteženje proračuna (ukupni prihodi pokrivaju ukupne rashode) provodi tijekom proračunske godine izmjenama i dopunama proračuna prema postupku za donošenje proračuna.

Stoga se na osnovi dosadašnje dinamike ostvarenja prihoda i rashoda te procjene njihova ostvarenja do kraja 2022. godine, kao i zbog rasporeda viškova prihoda predlažu Prve Izmjene i dopune Proračuna Grada Karlovca za 2022. godinu.

Prvim Izmjenama i dopunama Proračuna Grada Karlovca predlaže se proračun u iznosu od 487.606.515 kuna što je povećanje za 25,0 mil. kuna odnosno za 5,41% u odnosu na Proračun za 2022. godinu.

U nastavku slijedi obrazloženje općeg dijela proračuna odnosno ukupnih prihoda/primitaka i rashoda/izdataka koji se predlažu prvim Izmjenama i dopunama Proračuna Grada Karlovca za 2022. godinu u odnosu na početni Proračun za 2022. godinu.

Izmjene u posebnom dijelu proračuna odnosno promjene na stavkama rashoda i izdataka po pojedinim razdjelima čiji su nositelji odjeli gradske uprave, detaljno su opisane u obrazloženjima izmjena i dopuna financijskih planova odjela gradske uprave za 2022. godinu, po programima.

U nastavku se daje tablični prikaz promjena prihoda i primitaka, te rashoda i izdataka koji se predlažu Prvim izmjenama i dopunama Proračuna Grada Karlovca za 2022. godinu, prema osnovnoj klasifikaciji.

1. **OPĆI DIO**

**Tablica 1. Struktura prvih Izmjena i dopuna Proračuna Grada Karlovca za 2022. godinu prema osnovnoj klasifikaciji**



**2. PRIHODI I PRIMICI PRORAČUNA**

U narednoj tabeli prikazane su promjene na osnovnim skupinama prihoda i primitaka u odnosu na prethodni plan. Prijedlogom prvih Izmjena i dopuna Proračuna Grada Karlovca za 2022. godinu prihodi i primici su veći za 5,41% u odnosu na početni plan Proračuna.

**Tablica 2. Planirani prihodi i primici Proračuna Grada Karlovca za 2022. godinu i prijedlog povećanja/smanjenja**



**2.1.PRIHODI POSLOVANJA**

**PRIHODI POSLOVANJA** (prihodi od poreza, pomoći iz inozemstva i od subjekata unutar opće države, prihodi od imovine, prihodi od administrativnih pristojbi i po posebnim propisima, prihodi od prodaje proizvoda i robe, te pruženih usluga i od donacija, prihodi od kazni, upravnih mjera i ostali prihodi) predlažu se u iznosu od 398.150.651 kuna ili za 6,9 mil. kuna više u odnosu na planirane prihode Proračuna za 2022. godinu.

* **Prihodi od poreza**

Prihodi od poreza planiraju se u iznosu od 141.056.961 kuna i ovim izmjenama i dopunama su povećani za 1,6 mil. kuna. U ovoj skupini prihoda planirani su prihodi od poreza na imovinu (porez na promet nekretnina) koji iznose 8.700.383 kuna dok su prihodi od poreza na robe i usluge planirani u iznosu od 1.205.000 kuna. Prihodi od poreza na robu i usluge se odnose se na prihode od poreza na potrošnju alkoholnih i bezalkoholnih pića u iznosu od 1.200.000 kuna i na porez na tvrtku u iznosu od 5.000 kuna (porez na tvrtku naplaćuje se temeljem razreza poreza iz prethodnih godina, jer je taj porez od 01.01.2017. ukinut novim Zakonom o lokalnim porezima). Prihodi od poreza i prireza na dohodak ovim Izmjenama iznose 131.151.578 kuna i povećani su za 1,6 mil. kuna u odnosu na Plan.

Struktura prihoda od poreza na dohodak je sljedeća:

* porez i prirez na dohodak kao nenamjenski prihod planiran je u iznosu od 126.000.000 kuna
* dio poreza na dohodak za decentralizirane funkcije osnovnog školstva u iznosu od 3.581.578 kuna
* dio poreza na dohodak za financiranje decentralizirane funkcije vatrogastva u iznosu od 1.570.000 kuna.
* **Pomoći iz inozemstva i od subjekata unutar opće države** Ukupan iznos pomoći iz inozemstva i od subjekata unutar općeg proračuna planira se u iznosu od 173.774.588 kuna odnosno povećavaju se za 4,6 mil. kuna ili 2,7% u odnosu na prethodni plan.

**Pomoći od međunarodnih organizacija te institucija i tijela EU** planirane su u iznosu od 2.807.675 kuna što je za 546.925 kuna više ili za 24,2% više u odnosu na planirano, a odnose se najvećim dijelom na pomoći iz inozemstva za provedbu projekata energetske učinkovitosti pri čemu je za projekt Norveški financijski mehanizam planirano 1.666.750 kuna, a za projekt FORTITUDE 725.175 kuna. Za projekt GEO4KA je planirano 200.000 kuna, a ovim Izmjenama je planiran i novi projekt „We Join Forces for the Green Future“ za koji je planirano 215.750 kuna pomoći.

**Pomoći proračunu iz drugih proračuna** planirane su u novom iznosu od 11.832.459 kuna, što je povećanje za 4,7 mil.kuna u odnosu na prethodni plan, a promjene se najvećim dijelom odnose na sredstva odobrena iz državnog proračuna za kino Edison u iznosu od 1.422.450 kuna (obnova) i 317.766 kuna (revitalizacija). U strukturi ove skupine pomoći najveći dio se odnosi na pomoći iz Ministarstva financija u vidu kompenzacijskih mjera za što je planirano 1.683.180 kuna. Za projekt Parkirališta ŠSD Mladost planirano je 3,3 mil. kuna pomoći iz županijskog proračuna dok se na kapitalne pomoći iz Ministarstva kulture odnosi 1.556.250 kuna za obnovu kulturne baštine (drvena kuća Haulikova, obnova mrtvačnice na Židovskom groblju, sanacija kuća u ulici Petra Zrinskog, sanacija KAMOD). Iz Ministarstva regionalnog razvoja i fondova EU planirano je 140.625 kuna za fotonaponske elektrane, a za parkiralište Nikola Tesla 291.086 kuna. Iz Ministarstva znanosti i obrazovanja planirano je 270.121 kuna za projekt Pomoćnici u nastavi IV dok je za projekt unaprjeđenja rada vrtića planirano 478.014 kuna pomoći iz Ministarstva rada, mirovinskog sustava, obitelji i socijalne politike, a za projekt Školski obrok za svako dijete 139.404 kuna. U 2022. godini planirano je 825.005 kuna pomoći iz županijskog proračuna namijenjenih sanaciji šteta nastalih uslijed potresa koji je krajem 2020. godine pogodio Karlovačku županiju. Iz Ministarstva unutarnjih poslova planirano je 350.000 kuna namijenjenih postavljanju površinske protu klizne podloge na kolnicima. Ovim Izmjenama i dopunama planirano je 203.793 kuna pomoći iz Ministarstva regionalnog razvoja i fondova EU za projekt digitalizacije energetskog sustava proizvodnje i potrošnje energije u zgradi gradske uprave“ZEB4ZEN“. Prvim Rebalansom za 2022. godinu planirano je 700.000 kuna pomoći za zajamčene minimalne naknade umirovljenicima za ogrjev sukladno novom Zakonu o socijalnoj skrbi (Narodne novine, broj 18/2022) koji je ovu naknadu spustio na jedinice lokalne samouprave. Sredstva će doznačiti Ministarstvo socijalne politike.

**Pomoći od izvanproračunskih korisnika** su veće za 609.232 kuna u odnosu na izvorni plan i iznose 29.870.296 kuna, a odnose se najvećim dijelom na pomoći Hrvatskih voda za projekt Karlovac II u iznosu od 19.147.496 kuna dok su pomoći od Županijske uprave za ceste planirane u iznosu od 3,7 mil.kuna, a sredstva su namijenjena održavanju nerazvrstanih cesta. Kapitalne pomoći iz Fonda za sanaciju odlagališta Ilovac planirane u iznosu od 6,0 mil. kuna, a za nabavu kompostera 435.000 kuna. Prihodi proračunskih korisnika planirani su u iznosu od 43.800 kuna, a odnose se najvećim dijelom na pomoći od Hrvatskog zavoda za zapošljavanje za zapošljavanje pripravnika.

**Pomoći izravnanja za decentralizirane funkcije** osnovnog školstva i vatrogastva su usklađene s Uredbom Vlade Republike Hrvatske o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2022.godinu (Narodne novine, broj 147/2021). Prvim Izmjenama i dopunama proračuna za 2022. godinu pomoći izravnanja su planirane u iznosu od 13.211.014 kuna pri čemu se na osnovno školstvo odnosi 7.347.705 kuna, a na vatrogastvo 5.863.309 kuna.

**Pomoći proračunskim korisnicima iz proračuna koji im nije nadležan** su povećane za 1.678.293 kuna, a odnose se na pomoći iz državnog i županijskog proračuna proračunskim korisnicima koje su planirane u iznosu od 82.011.974 kuna, a odnose se najvećim dijelom na prihode osnovnih škola Grada namijenjenih financiranju plaća i ostalih rashoda za zaposlene, a koja oni ostvaruju iz državnog proračuna. Sredstva planirana za 2022. godinu za plaće u osnovnim školama iznose 74,2 mil. kuna.

**Pomoći temeljem prijenosa EU sredstava** planirane su u iznosu manjem za 3,0 mil. kuna i novi plan iznosi 34.041.170 kuna, a odnosi se najvećim dijelom na smanjenje sredstava za kino Edison u iznosu od 1,7 mil. kuna i novi plan iznosi 20.670.756 kuna dok su sredstva za projekt Fotonaponske elektrane planirana u iznosu manjem za 1,9 mil.kuna i novi plan iznosi 1.593.750 kuna. Za 2022. godinu posredstvom Ministarstva rada, mirovinskog sustava, obitelji i socijalne politike odobrena su sredstva za projekt „Unaprjeđenje kvalitete predškolskog odgoja i obrazovanja“ u iznosu od 2.708.744 kuna dječjem vrtiću Četiri rijeke. Za nastavak projekta Pomoćnici u nastavi IV planirano je 1.530.671 kuna dok su sredstva za projekt Prehrana za djecu u riziku od siromaštva „Školski obrok za svako dijete“ planirana u iznosu od 788.287 kuna.

Prvim Izmjenama i dopunama plana za 2022. godinu planirane su pomoći za nove projekte energetske učinkovitosti „ZEB4ZEN“ u iznosu od 1.010.244 kuna i za projekt Masterbaza grada Karlovca 478.125 kuna pomoći dok je za projekt PREP4KaGT-a (priprema za korištenje geotermalnih izvora energije) planirano 243.369 kuna pomoći.

Prihodi proračunskih korisnika po osnovi pomoći temeljem prijenosa EU sredstava iznose 3.627.304 kuna, odnosno smanjene su za 2,2 mil. kuna u odnosu na plan za 2022. godinu, a odnose se najvećim dijelom na izostanak prihoda za projekt unaprjeđenja rada vrtića kod proračunskog korisnika Dječji vrtić Karlovac (nije prošao na natječaju).

* **Prihodi od imovine**

Prihodi od imovine (prihodi od financijske i nefinancijske imovine) planirani su iznosu većem za 202.623 kuna i novi plan iznosi 8.187.979 kuna, a odnose se najvećim dijelom na prihode od nefinancijske imovine koji su planirani u iznosu od 7.362.979 kuna. Vrijednosno najznačajniji prihodi ove skupine prihoda su prihodi od naknade za javna parkirališta koji se predviđaju u iznosu od 1.300.000 kuna, zatim prihodi od zakupa poslovnih objekata koji se planiraju u iznosu od 1.200.000 kuna kao i prihodi od naknade za javne površine koji su planirani u iznosu od 1.400.000 kuna. Planirani prihodi od zakupa i služnosti na gradskom zemljištu iznose 824.083 kuna, a prihodi od iznajmljivanja imovine (stanovi) se predviđaju u iznosu od 700.000 kuna. U 2022. godini planirani su prihodi od spomeničke rente u iznosu od 765.000 kuna, naknada za zbrinjavanje komunalnog otpada u iznosu od 500.000 kuna, te prihodi od zakupa imovine koji su planirani u iznosu od 320.000 kuna, naknada za eksploataciju mineralnih sirovina 135.248 kuna, naknada za koncesije planirane u iznosu od 100.000 kuna.

**Prihodi od financijske imovine** planirani su u iznosu od 825.000 kuna, a odnose se najvećim dijelom na ostvarenu dobit od trgovačkog društva Čistoća u iznosu od 700.000 kuna dok se na prihode od kamata na oročena sredstva i na depozite po viđenju odnosi 125.000 kuna.

* **Prihodi od administrativnih pristojbi i po posebnim propisima**

Skupina prihoda od administrativnih pristojbi i po posebnim propisima prvim Izmjenama proračuna planirana je u iznosu manjem za 270.700 kuna i novi plan iznosi 69.104.468 kuna.

**Upravne i administrativne pristojbe** planirane su u iznosu od 970.000 kuna, a odnose se na prihode od državnih biljega u iznosu od 400.000 kuna dok prihodi od gradskih pristojbi iznose 500.000 kuna, a prihodi od boravišnih pristojbi 70.000 kuna.

**Prihodi po posebnim propisima** su manji za 270.700 kuna i iznose 18.134.648 kuna, od čega se najveći dio ovih prihoda odnosi na vlastite prihode proračunskih korisnika (participacija roditelja za vrtiće, članarine, ulaznice i drugi namjenski prihodi proračunskih korisnika) u iznosu od 17,0 mil.kuna.

Ostale nespomenute prihode čine prihodi po sudskim presudama koji su planirani u iznosu od 150.000 kuna, naknada za zadržavanje nezakonito izgrađenih zgrada u prostoru u iznosu od 76.878 kuna, prihod od vodnog doprinosa u iznosu od 83.122 kuna dok je doprinos za šume planiran u iznosu od 800.000 kuna. Prihodi od naknade šteta od osiguranja (za potrese) su planirani u iznosu od 103.000 kuna.

**Prihodi od komunalnih doprinosa i naknada** iznose 50,0 mil. kuna i ovim Izmjenama proračuna nisu mijenjani, pa je tako prihod od komunalne naknade planiran u iznosu od 46,0 mil. kuna, a komunalni doprinos u iznosu od 4.000.000 kuna.

* **Prihodi od prodaje proizvoda i robe te pruženih usluga i prihodi od donacija**

Predlaže se povećanje ove skupine prihoda za 133.114 kuna i novi plan iznosi 4.716.154 kuna, a odnose se gotovo u cijelosti na vlastite prihode proračunskih korisnika.

Prihodi od prodaje proizvoda i robe te pruženih usluga proračunskih korisnika planirani su u iznosu od 2.511.654 kuna dok se na prihode Grada po ovoj osnovi odnosi 1.550.000 kuna (prihodi od pruženih usluga za Hrvatske vode).

Prihodi od donacija su planirani u iznosu od 654.500 kuna pri čemu se najveći dio odnosi na donacije trgovačkih društava za projekt KA - kvart u iznosu od 350.000 kuna i na donacije od Heinekena za UPU Pivovara u iznosu od 70.000 kuna dok se na proračunske korisnike odnosi 234.500 kuna prihoda od donacija.

* **Kazne, upravne mjere i ostali prihodi**

Navedena skupina prihoda je ovim izmjenama i dopunama proračuna planirana u iznosu većem za 591.321 kuna i iznosi 1.310.321 kuna, a odnosi se na naplatu prihoda od novčanih kazni (prekršajne kazne komunalnih redara) u iznosu od 300.000 kuna, prihode za naplaćene troškove prisilne naplate u iznosu od 5.000,00 kuna i ostale prihode u iznosu od 1.005.321 kuna (ostali prihodi ostvareni s osnove posebnih ugovora, prihodi od naplate sudskih troškova i troškova ovrha i slično, povrati u gradski proračun, te razni manji prihodi koji se ne iskazuju zasebno). Skupina ostalih prihoda je u veća za 0,6 mil.kuna u odnosu na početni plan jer se ovo povećanje sredstava odnosi najvećim dijelom na povrat sredstava s računa mjesnih odbora i gradskih četvrti koji su krajem siječnja ove godine zatvorili svoje račune i njihovo poslovanje ide preko Grada.

**2.2. PRIHODI OD PRODAJE NEFINANCIJSKE IMOVINE**

**Prihodi od prodaje neproizvedene dugotrajne imovine** planirani su u iznosu većem za 190.000 kuna i iznose 4.160.000 kuna, a najvećim dijelom se odnose na prihode od prodaje zemljišta u zoni Gornje Mekušje u iznosu od 890.000 kuna što je za 190.000 kuna više u odnosu na plan dok se na prihode od prodaje zemljišta u vlasništvu grada odnosi 3.200.000 kuna, a na prihode od prodaje zemljišta u državnom vlasništvu 70.000 kuna.

**Prihodi od prodaje proizvedene dugotrajne imovine** planirani su u iznosu od 2.197.700 kuna, a najveći dio se odnosi na prihode od prodaje građevinskih objekata (stanova) koji su planirani u iznosu od 2.177.700 kuna dok prihodi od prodaje postrojenja i opreme iznose 15.000 kuna, a prihodi od prodaje prijevoznih sredstava 5.000 kuna. Prihodi od prodaje stanova na kojim postoji stanarsko pravo uz obročnu otplatu na temelju ugovora iz ranijih godina planirani su u iznosu od 1,1 mil. kuna, prihodi od prodaje gradskih stanova u iznosu od 1,0 mil. kuna dok su prihodi od prodaje poslovnih objekata planirani u iznosu od 50.000 kuna.

**2.3. PRIMICI OD FINANCIJSKE IMOVINE I ZADUŽIVANJA**

Prvim Izmjenama i dopunama Plana za 2022. godini Primici od financijske imovine i zaduživanja se smanjuju za 93.335 kuna i njihov plan iznosi 45.239.234 kuna, a odnosi se na sredstva namijenjena financiranju izgradnji komunalne infrastrukture u sklopu projekta Karlovac II u iznosu od 40,2 mil.kuna dok je 5,0 mil. kuna namijenjeno projektu kina Edison i rekonstrukciji Dječjeg vrtića Banija.

**3. RASHODI I IZDACI**

Prijedlogom prvih Izmjena Proračuna za 2022. godinu povećavaju se ukupni rashodi i izdaci Proračuna za 25,0 mil. kuna, što je povećanje za 5,41% planiranih proračunskih rashoda i izdataka za 2022. godinu i novi plan uravnotežen je s prihodima u iznosu 487.606.515 kuna.

Rashodi poslovanja planirani su u 2022. godini u iznosu od 311.635.247 kuna i veći su za 20,0 mil.kuna u odnosu na Proračun za 2022. godinu, rashodi za nabavu nefinancijske imovine planirani su u iznosu većem za 4,4 mil.kuna i novi plan iznosi 167.910.830 kuna dok su izdaci za financijsku imovinu i otplatu zajmova planirani u iznosu od 8.060.438 kuna i veći su za 0,5 mil. kuna u odnosu na početni plan za 2022. godinu.

U nastavku se daje prikaz promjena na osnovnim skupinama rashoda i izdataka u odnosu na prethodni plan Proračuna.

**Tablica 3. Planirani rashodi i izdaci Proračuna Grada Karlovca za 2022. godinu i**

**prijedlog povećanja/smanjenja**



**3.1**. **RASHODI POSLOVANJA**

**Rashodi poslovanja** planirani su prvim Izmjenama i dopunama Proračuna Grada Karlovca u 2022. godini u ukupnom iznosu od 311.635.247 kuna što je za 6,9% više u odnosu na Plan za 2022. godinu.

Predloženi rashodi poslovanje planirani su po skupinama rashoda i izdataka kako slijedi:

**Rashodi za zaposlene** (plaće, ostali rashodi za zaposlene, doprinosi koji se odnose ukupno na djelatnike Gradske uprave i proračunske korisnike), planirani su u ukupnom iznosu od 152.757.172 kuna, što je za 4,9 mil. kuna više u odnosu na plan za 2022. godinu. U strukturi ukupnih rashoda i izdataka čine 31,33%. Od toga su planirani rashodi za zaposlene u Gradskoj upravi u iznosu od 23,7 mil.kuna pri čemu se na plaće (bruto) odnosi u iznosu od 18,9 mil. kuna, ostali rashodi za zaposlene planirani su u iznosu od 1,6 mil. kuna dok su doprinosi na plaću planirani u iznosu od 3.128.859 kuna.

**Materijalni rashodi** (naknade troškova zaposlenima, rashodi za materijal i energiju, rashodi za usluge i ostali nespomenuti rashodi poslovanja) planirani su u iznosu od 117.977.034 kuna i veći su za 10,6 mil. kuna u odnosu na Plan za 2022. godinu. Materijalne rashode čine naknade troškova zaposlenima, rashodi za materijal i energiju, rashodi za usluge, naknade troškova osobama izvan radnog odnosa, te ostali rashodi poslovanja koji uključuju naknade za rad predstavničkih i izvršnih tijela i upravnih vijeća, premije osiguranja, reprezentacije, članarine upravne, administrativne i sudske pristojbe i ostali slični rashodi. U ukupnim rashodima i izdacima u Proračunu Grada Karlovca sudjeluju s 24,20%.

Najveći dio rashoda odnosi se na rashode za usluge u iznosu od 79.311.322 kuna (zakupnine, usluge tekućeg i investicijskog održavanja objekata, komunalne usluge, održavanje komunalne infrastrukture, usluge promidžbe i informiranja, intelektualne usluge i druge usluge) što je povećanje za 9,8 mil. kuna, zatim na rashode za materijal i energiju u iznosu od 24.251.370 kuna (troškovi energije, uredski materijal, sitni inventar i drugi materijalni rashodi) što je povećanje za 0,6 mil. kuna, ostali nespomenuti rashodi poslovanja manji su za 30.754 kuna i iznose 6.578.611 kuna, naknade troškova zaposlenima planirane su u iznosu od 7.426.931 kuna i veće su za 122.461 kuna dok su naknade troškova osobama izvan radnog odnosa planirane u iznosu od 408.800 kuna.

**Financijski rashodi** (kamate za primljene zajmove i ostali financijski rashodi) planirani su u iznosu od 1.601.465 kuna i ovim izmjenama su povećani za 51.545 kuna pri čemu kamate za primljene kredite i zajmove iznose 900.000 kuna dok su ostali financijski rashodi planirani u iznosu od 701.465 kuna, a obuhvaćaju rashode za bankarske usluge, usluge platnog prometa i kamate i naknade koje su proizašle iz drugih ugovornih odnosa.

**Subvencije** (subvencije trgovačkim društvima u javnom sektoru i subvencije trgovačkim društvima, obrtnicima i malim i srednjim poduzetnicima i poljoprivrednicima) ovim izmjenama iznose 5.088.657 kuna, u ukupnim rashodima i izdacima sudjeluju s 1,04%, pri čemu su subvencije Hrvatskom radio Karlovcu d.o.o. planirane u iznosu od 350.000 kuna, a subvencije trgovačkim društvima, zadrugama, poljoprivrednicima i obrtnicima izvan javnog sektora u iznosu od 4.738.657 kuna što je za 121.657 kuna više u odnosu na plan za 2021. Subvencija Autotransport d.o.o. planirana je u iznosu od 2,0 mil. kuna, potpore poljoprivrednim gospodarstvima planirane su u iznosu od 1.064.657 kuna, a potpore poduzetništvu iznose 800.000 kuna.

**Pomoći dane u inozemstvo i unutar opće države** planirane su u iznosu većem za 375.000 kuna ili za 10,4% u odnosu na plan za 2022. godinu. U ukupnim rashodima i izdacima Proračuna Grada Karlovca sudjeluju s 0,82%. Pomoći unutar općeg proračuna iznose 2.800.385 kuna, a odnose se najvećim dijelom na kapitalne pomoći Centru za gospodarenje otpadom Karlovačke županije u iznosu od 2.416.085 kuna dok je kapitalna pomoć Ministarstvu unutarnjih poslova planirana u iznosu od 300.000 kuna, a kapitalne pomoći općini Draganić i Krnjak prema odluci o sukcesiji 43.500 kuna odnosno 40.800 kuna. Pomoći proračunskim korisnicima drugih proračuna iznose 330.000 kuna i veće su za 260.000 kuna u odnosu na početni plan, a odnose se najvećim dijelom na pomoći proračunskim korisnicima u zdravstvu u iznosu od 270.000 kuna (Dom zdravlja, Suvag i Ustanova za njegu u kući) dok se na skrb o braniteljima posredstvom Opće bolnice Karlovac odnosi 60.000 kuna pomoći.

Prijenosi proračunskim korisnicima iz nadležnog proračuna za financiranje redovne djelatnosti planirani su u iznosu od 867.000 kuna što je za 115.000 kuna više u odnosu na plan za 2022. godinu, a odnose se na financiranje rada mjesne samouprave.

**Naknade građanima i kućanstvima** planirane su u iznosu od 10.012.078 kuna i povećane su za 2,5 mil. kuna u odnosu na planirane proračunom za 2022. godinu, a najvećim dijelom se odnose na gradski i zakonski socijalni program koji je planiran u iznosu od 6,4 mil. kuna. Do povećanja od 1,7 mil. kuna došlo je na gradskom socijalnom programu pri čemu su pomoći umirovljenicima po osnovi režijskih troškova stanovanja planirane u iznosu od 1,5 mil. kuna dok je zakonski socijalni program povećan za 700.000 kuna i ovo povećanje rezultat je isplate pomoći korisnicima obuhvaćenih ovim programom za sufinanciranje troškova ogrjeva (pomoći će biti doznačene iz državnog proračuna temeljem poslanih zahtjeva). Ova skupina rashoda odnosi se još na stipendije učenicima i studentima, naknade za podmirenje troškova stanovanja i ogrjeva te toplog obroka građanima u socijalnoj potrebi. Nadalje, kroz ove se naknade sufinanciraju potrebe obitelji i djece i to za prehranu dojenčadi, naknade umirovljenicima, naknade za prehranu djece u osnovnim školama, te poklon paketi za novorođenčad i za siromašne obitelji kao i nabava obrazovnih materijala za osnovnoškolce. U ukupnim rashodima i izdacima Proračuna Grada Karlovca sudjeluju s 2,05%.

**Ostali rashodi** (tekuće i kapitalne donacije, kazne, penali i naknade štete i kapitalne pomoći) predlažu se u iznosu od 20.201.456 kuna što je za 1,5 mil. kuna više u odnosu na plan za 2022. godinu. U ukupnim rashodima i izdacima u Proračuna Grada Karlovca sudjeluju s 4,14%.

Tekuće donacije planirane su u iznosu od 17.368.456 kuna i veće su za 1,0 mil. kuna u odnosu na plan za 2022. pri čemu su za 860.000 kuna povećani rashodi za financiranje javnih potreba u športu i novi plan iznosi 10,1 mil.kuna dok su sredstva za financiranje djelatnosti Crvenog križa planirane u iznosu većem za 114.000 kuna i novi plan iznosi 864.000 kuna.

Kapitalne donacije planirane su u iznosu većem za 500.000 kuna ili za 94,3% u odnosu na plan za 2022. godinu i iznose 1.030.000 kuna, a povećanje sredstava se odnosi na kapitalne donacije dobrovoljnim vatrogasnim društvima za objekte 200.000 kuna i opremu DVD-a u iznosu od 710.000 kuna dok su kapitalne donacije kućanstvima za nabavu hidro boksova planirane u iznosu od 30.000 kuna.

Kazne, penali i naknade štete planirane su u iznosu manjem za 10.000 kuna i novi plan iznosi 1.803.000 kuna, a odnosi se najvećim dijelom na isplate naknada pravnim i fizičkim osobama po pravomoćnim sudskim odlukama za što je planirano 408.000 kuna dok se na naknade za zemljišta po upravnim postupcima odnosi 1.350.000 kuna.

**3.2. RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine planirani su u iznosu većem za 4,4 mil. kuna ili za 2,7% u odnosu na Plan za 2022. godinu i iznose 167.910.830 kuna, a povećanje rashoda za nabavu nefinancijske imovine rezultat je većih rashoda određenih za kupnju i izgradnju građevinskih objekata kao i rashoda za dodatna ulaganja na građevinskim objektima. U ukupnim rashodima i izdacima u Proračuna Grada Karlovca sudjeluju s 34,44%.

Od toga su **rashodi za nabavu neproizvedene dugotrajne imovine** planirani u iznosu od 7.112.116 kuna što je za 2,4 mil. kuna više u odnosu na Plan za 2022. godinu i odnose se na rashode za kupnju zemljišta u iznosu od 6.112.116 kuna (troškovi otkupa zemljišta vezanih za izgradnju komunalne infrastrukture) dok se na rashode za nematerijalnu imovinu odnosi 1,0 mil. kuna (licence i dr.).

**Rashodi za nabavu proizvedene dugotrajne imovine** planirani su u iznosu od 113.623.275 kuna i veći su za 1,3 mil.kuna u odnosu na plan za 2022. godinu. Ovi rashodi se najvećim djelom odnose na **rashode određene za kupnju i izgradnju građevinskih objekata** u iznosu od 87.773.956 kuna ili 77,25% ukupnih rashoda za nabavu proizvedene dugotrajne imovine pri čemu su najznačajniji rashodi namijenjeni projektu Karlovac II u iznosu od 69,6 mil.kuna, za parkiralište ŠSD Mladost je planirano 9,0 mil.kuna. Rashodi za uređenje i izgradnju Nemičićeve ulice planirani su u iznosu od 2,2 mil. kuna, za uređenje okoliša Smičiklasova planirano je 1,2 mil.kuna, a za završetak radova u ulici Naselje Marka Marulića 350.000 kuna. U 2022. godini planirani su rashodi za izgradnju sportskog igrališta Velika Jelsa u iznosu od 532.000 kuna, za izgradnju dječjih igrališta 460.000 kuna, za projekt Odvodnja Grabrik 750.000 kuna dok je za izgradnju kosturnice groblja Hrnetić planirano 490.000 kuna.

Ostale rashode u ovoj skupini čine rashodi za nabavu postrojenja i opreme u iznosu od 8.690.719 kuna, za prijevozna sredstva je planirano 3.356.247 kuna (od čega se najveći dio odnosi na nabavu bibliobusa kod proračunskog korisnika Gradske knjižnice „Ivan Goran Kovačić“ za što je planirano 3,0 mil.kuna), a za knjige i umjetnička djela 3.073.454 kuna (od čega se najveći dio odnosi nabavu knjiga u osnovnim školama 3,0 mil.kuna). Ovu skupinu rashoda čine još i rashodi za nematerijalnu proizvedenu imovinu koji su planirani u iznosu od 10.698.899 kuna (izrada projektne dokumentacije, ulaganja u računalne programe, prostorno planska dokumentacija i drugo), a za višegodišnje nasade i osnovno stado planirano je 30.000 kuna (nabava riba).

Skupina rashoda za nabavu plemenitih metala i ostalih pohranjenih vrijednosti planirana je u iznosu od 5.000 kuna što je na razini Proračuna za 2022.godinu.

**Dodatna ulaganja na građevinskim objektima** planirana su u iznosu od 47.170.439 kuna i veća su za 700.599 kuna u odnosu na planirano Proračunom za 2022. godinu, a odnose se najvećim dijelom na povećanje rashoda za obnovu i očuvanje kulturne baštine (radovi na mrtvačnici Židovskog groblja) i novi plan iznosi 1,7 mil.kuna, povećanje troškova asfaltiranja pojedinih makadam prometnica i novi plan iznosi 2,3 mil. kuna, dodatna ulaganja na dječjem vrtiću Zadobarje iznose 159.970 kuna te radovi na Depoima Muzeja Domovinskog rata Turanj za što je planirano 900.000 kuna. U strukturi ukupnih rashoda i izdataka Proračuna za 2021. godinu ova skupina čini 9,67%.

**3.3. IZDACI ZA FINANCIJSKU IMOVINU I OTPLATE ZAJMOVA**

Navedeni rashodi planirani su u ukupnom iznosu od 8.060.438 kuna, što je za 510.438 kuna više u odnosu na planirano u 2022. godini, a odnosi se na stjecanje udjela Grada u trgovačkom društvu Geotermika za što je planirano 1.250.000 kuna dok se 6.810.438 kuna odnosi na otplatu glavnica sedam dugoročnih kredita Grada i beskamatnog zajma Ministarstvu financija.

U strukturi ukupnih rashoda ovi izdaci čine 1,65%.

**II. POSEBNI DIO**

U Posebnom dijelu Proračuna Grada Karlovca za 2022. godinu, pa tako i u Prijedlogu prvih Izmjena i dopuna Proračuna za 2022. godinu, rashodi i izdaci se prikazuju po organizacijskoj klasifikaciji, znači po razdjelima, odnosno po upravnim tijelima gradske uprave i njihovim proračunskim korisnicima prema sljedećem tabličnom prikazu:









U nastavku se daje obrazloženje planiranih rashoda prvih Izmjena i dopuna Proračuna Grada Karlovca za 2022. godinu po razdjelima i programima.

**RAZDJEL 001 URED GRADONAČELNIKA**

Prijedlogom prvih Izmjena i dopuna financijskog plana za 2022. godinu Ured gradonačelnika je planiran u iznosu od 24.333.333 kuna odnosno povećan je za 1,7 mil. kuna u odnosu na planirano proračunom za 2022. godinu.

Plan koje predlaže Ured gradonačelnika prikazan je po programima i aktivnostima u tablici kako slijedi:





















**GLAVA URED GRADONAČELNIKA**

**PROGRAM Redovna djelatnost** predloženimprvim Izmjenama i dopunama Proračuna Grada Karlovca za 2022. godinu povećan je plan za 632.000 kuna i novi plan iznosi 6.357.000 kuna.

**Aktivnost: Financiranje osnovnih aktivnosti** planirano je povećanje rashoda za 400.000 kuna i novi plan iznosi 5.320.000 kuna, a promjene se najvećim dijelom odnose na povećanje rashoda za usluge promidžbe i informiranja koje su povećane za 450.000 kuna i iznose 700.000 kuna.

**Aktivnost: Karlovačka građanska garda** planirane su u iznosu većem za 142.000 kuna i iznose 239.000 kuna, a odnose se najvećim dijelom na povećane troškova reprezentacije i protokola za 80.000 kuna i novi plan iznosi 110.000 kuna kao i rashoda za usluge (računalne usluge, čišćenje i pranje, grafičarske i tiskarske usluge) za 62.000 kuna i novi plan iznosi 77.000 kuna. Rashodi se povećavaju zbog ovogodišnje organizacije bala Karlovačke garde.

**Tekući projekt: Opremanje upravnih odjela Gradske uprave** planirano je povećanje rashoda za 90.000 kuna i novi plan iznosi 190.000 kuna, a odnosi se na nabavu komunikacijske opreme koja je planirana u iznosu od 30.000 kuna te uredske oprema i namještaja u iznosu od 120.000 kuna .

**PROGRAM Vatrogasna zajednica grada** planirano je povećanje rashoda za 300.000 kuna i novi plan iznosi 1.950.000 kuna, a odnosi se na:

**Aktivnost: Financiranje redovne djelatnosti** smanjeni su rashodi za 160.000 kuna i novi plan iznosi 540.000 kuna, a odnosi se na tekuće donacije Vatrogasnoj zajednici za troškove redovnog poslovanja.

**Kapitalni projekt: Ulaganje u objekte i opremu DVD-a** planirano je povećanje rashoda za 460.000 kuna i novi plan iznosi 910.000 kuna, a odnose se najvećim dijelom na ulaganja u objekte i opremu dobrovoljno vatrogasnih društava.

**PROGRAM Informiranje** planirano je smanjenje rashoda za 50.000 kuna namijenjenih sufinanciranju Hrvatskog radio Karlovca i novi plan iznosi 350.000 kuna.

**GLAVA MJESNA SAMOUPRAVA**

**PROGRAM Redovna djelatnost** planirano je povećanje rashoda za financiranje rada mjesne samouprave za 512.000 kuna i novi plan iznosi 2.315.000 kuna budući da su u Proračunu za 2022. godinu planirani rashodi svih 38 mjesnih odbora i gradskih četvrti.

**GLAVA JAVNA VATROGASNA POSTROJBA**

Prvim Izmjenama i dopunama Plana za 2022. godinu povećani su rashodi Javne vatrogasne postrojbe za 358.933 kuna i novi plan iznosi 11.863.333 kuna.

**PROGRAM Javna vatrogasna postrojba – osnovna djelatnost** planirana je u iznosu većem za 358.933 kuna i novi plan iznosi 1.230.233 kuna, a odnosi se na sljedeće:

**Aktivnost: Redovna djelatnost – JVP** planirani su rashodi u iznosu od 760.233 kuna što je za 252.933 kuna više od plana, a odnose se najvećim dijelom na rashode za materijal i energiju i rashode za usluge.

**Aktivnost: Rashodi za zaposlene** iz vlastitih prihoda JVP su planirani u iznosu od 160.000 kuna što je za 40.000 kuna više u odnosu na Plan za 2021. Sredstva u iznosu od 40.000,00 se odnose na pomoći iz državnog proračuna za prekovremene sate na dislokaciji, a na pomoći iz županijskog proračuna za sufinanciranje plaća zaposlenih prema Ugovoru o sufinanciranju plaća radnika u JVP Grada Karlovca na radnom mjestu operativni dežurni u vatrogasnom operativnom centru  odnosi se 120.000 kuna.

**RAZDJEL 002 UPRAVNI ODJEL ZA PRORAČUN I FINANCIJE**

Prijedlogom prvih Izmjena i dopuna financijskog plana Upravnog odjela za proračun i financije za 2022. godinu, ukupno planirana sredstva odjela iznose 35.213.025 kuna što je povećanje za 1.158.500 kuna u odnosu na planirano proračunom za 2022. godinu.

Financijski plan Upravnog odjela prikazan je po programima i aktivnostima u sljedećoj tablici:



**PROGRAM Upravljanje javnim financijama** prvim Izmjenama i dopunama proračuna za 2022. godinu predloženo je povećanje rashoda za 1.158.500 kuna i novi plan iznosi 34.092.525 kuna, a odnosi se na sljedeće:

**Aktivnost: Rashodi za zaposlene u Gradskoj upravi** povećani su za 578.500 kuna i novi plan iznosi 21.118.500 kuna pri čemu su rashodi za plaće planirani su u iznosu od 16,9 mil.kuna dok su doprinosi za zdravstveno osiguranje planirani u iznosu od 2,8 mil. kuna, a ostali rashodi za zaposlene (božićnica, regres, otpremnine) u iznosu od 1.350.000 kuna.

**Aktivnost: Materijalni i financijski rashodi** planirani su u iznosu od 1.199.725 kuna što je za 30.000 kuna više u odnosu na plan za 2022. godinu, a povećanje rashoda se odnosi na sredstva za bankarske usluge i platni promet koje su ovim izmjenama planirane u iznosu od 230.000 kuna.

**Aktivnost: Proračunska zaliha** planirana je u iznosu većem za 50.000 kuna i novi plan iznosi 250.000 kuna, a koriste se za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredviđenih i izvanrednih događaja tijekom godine.

**Kapitalni projekt: Stjecanje udjela u kapitalu trgovačkih društava** planirano je povećanje rashoda za 500.000 kuna u odnosu na početni plan za ulaganje u trgovačko društvo Geotermika. Novi plan iznosi 1.250.000 kuna.

**RAZDJEL 003 UPRAVNI ODJEL ZA PROSTORNO UREĐENJE I POSLOVE PROVEDBE DOKUMENATA PROSTORNOG UREĐENJA**

Prvim Izmjenama i dopunama plana za 2022. godinu proračun Upravnog odjela za prostorno uređenje i provedbu dokumenata prostornog uređenja ostaje nepromijenjen u iznosu od 2.370.000 kuna.



**RAZDJEL 004 UPRAVNI ODJEL ZA GRADNJU I ZAŠTITU OKOLIŠA**

Prijedlogom prvih Izmjena i dopuna financijskog plana Upravnog odjela za gradnju i zaštitu okoliša za 2022. godinu, ukupno planirana sredstva iznose 133.575.230 kuna. Planirani rashodi i izdaci provode se kroz sljedeće programe:









**PROGRAM Gradnja objekata** planiran je u iznosu od 29.412.157 kuna što je za 1,4 mil.kuna manje u odnosu na Plan za 2022. godinu, a najveći dio se odnosi na sljedeće kapitalne projekte:

**Kapitalni projekt: Obnova brownfield lokacije nekadašnjeg kina Edison** planiran je u iznosu manjem za 517.777 kuna i novi plan iznosi 20.883.314 kuna, a sredstva se najvećim dijelom odnose na troškove dodatnih ulaganja na objektu u iznosu od 20,8 mil. kuna.

**Kapitalni projekt: Izgradnja dječjeg vrtića Luščić** planiran je u iznosu od 1.100.000 kuna što je za 115.000 kuna manje od plana za 2022. godinu pri čemu su troškovi uklanjanja prijašnjih objekata planirani u iznosu od 750.000 kuna, a troškovi projektne dokumentacije 335.000 kuna.

**Kapitalni projekt: Revitalizacija kina Edison u funkciji pokretanja integriranih turističkih programa u gradu Karlovcu** planirani su rashodi u iznosu od 2.969.261 kuna što je za 0,8 mil.kuna manje u odnosu na plan za 2022., a odnose se na troškove opremanja objekta u manjem opsegu u ovoj godini.

**Kapitalni projekt: Gradnja sportskih objekata** planirani su troškovi projektne dokumentacije za Teniski centar u iznosu od 100.000 kuna.

**Kapitalni projekt: Izgradnja OŠ Luščić** planirani su rashodi za projektnu dokumentaciju u iznosu od 350.000 kuna što je za 150.000 kuna manje u odnosu na plan za 2022. godinu.

**Kapitalni projekt: Vatrogasni dom Velika Jelsa** planirani su rashodi za troškove projektne dokumentacije u iznosu od 200.000 kuna.

**PROGRAM Zaštita i očuvanje kulturne baštine** planiran je u iznosu većem za 1,9 mil.kuna i novi plan iznosi 2.946.572 kuna pri čemu se na troškove dodatnih ulaganja na obnovi mrtvačnice Židovskog groblja odnosi 885.322 kuna, na sanaciji kuća u ulici Petra Zrinskog 300.000 kuna, a za sanaciju KAMOD-a 956. 250 kuna.

**PROGRAM Građenje komunalne infrastrukture** planiran je unutar ovog Upravnog odjela u iznosu od 85.925.286 kuna što je za 611.776 kuna manje u odnosu na plan za 2022. godinu. Ovim programom se određuje građenje komunalne infrastrukture na području Grada Karlovca za građevine komunalne infrastrukture koje će se graditi radi uređenja neuređenih dijelova građevinskog područja, odnosno u uređenim dijelovima građevinskog područja, građevina koje će se graditi izvan građevinskog područja i postojeće građevine komunalne infrastrukture koje će se rekonstruirati i način njihove rekonstrukcije. Planirani rashodi se najvećim dijelom odnose na troškove proširenja i izgradnje dodatne komunalne infrastrukture – izgradnju prometnica, oborinske odvodnje, izgradnju nogostupa i izgradnju DTK mreže.

Do promjena je došlo na sljedećim kapitalnim projektima:

* Karlovac II Mala Švarča
* Karlovac II Zvijezda
* Nemičićeva ulica
* Parkiralište ŠSD Mladost
* Sportsko igralište Velika Jelsa
* Izgradnja groblja Hrnetić
* Uređenje okoliša Petra Filipca
* Klizište Skopska

**PROGRAM Zaštita okoliša** planiran je u iznosu većem za 3.125 kuna i novi plan iznosi 15.261.215 kuna, a odnosi se na sljedeću aktivnost:

**Kapitalni projekt: Sanacija odlagališta Ilovac** planirani iznos se povećava za 20.000 kuna i poslije izmjena iznosi 10.075.000 kuna, a odnosi se na trošak projektne dokumentacije u iznosu od 70.000 kuna dok je za radove osigurano 10,0 mil. kuna.

**Kapitalni projekt: Nabava spremnika** smanjeni su rashodi za 16.875 kuna i novi plan iznosi 1.087.500 kuna, a odnosi se na troškove nabave kompostera, pri čemu dio troškova sufinancira Fond za zaštitu okoliša i energetsku učinkovitost u iznosu od 435.000 kuna.

**PROGRAM Energetska učinkovitost** planiran je unutar ovog Upravnog odjela u iznosu od 30.000 kuna koji se odnose na kapitalne donacije za nabavu hidroboksova.

**RAZDJEL 005 UPRAVNI ODJEL ZA KOMUNALNO GOSPODARSTVO**

Prijedlogom prvih Izmjena i dopuna financijskog plana za 2022. godinu ukupno planirana sredstva Upravnog odjela za komunalno gospodarstvo iznose 59.330.501 kuna i povećana su za 2.402.501 kuna. Planirani rashodi i izdaci provode se kroz sljedeće programe:









**PROGRAM Civilna zaštita** unutar ovog upravnog odjela planiran je u iznosu od 825.005 kuna što je za 0,6 mil.kuna više u odnosu na planirano Proračunom za 2022. godinu. Radi se o sredstvima dobivenim posredstvom Karlovačke županije za sanaciju šteta uzrokovanih posljedicama potresa i odnosi se na rashode za usluge u iznosu od 825.005 kuna.

**PROGRAM Održavanje komunalne infrastrukture**, Prvim izmjenama i dopunama planirani iznos se povećava za 771.526 kuna i novi plan iznosi 42.701.526 kuna, a do promjena je najvećim dijelom došlo na sljedećim aktivnostima:

**Aktivnost: Javna rasvjeta – energija i održavanje** planirano je povećanje rashoda za 328.676 kuna i novi plan iznosi 6.528.676 kuna, a odnosi se najvećim dijelom na troškove energije u iznosu od 5.528.676 kuna.

**Aktivnost: Održavanje nerazvrstanih cesta** planirano je povećanje rashoda za 342.850 kuna i novi plan iznosi 15.542.850 kuna, a odnose se najvećim dijelom na usluge tekućeg i investicijskog održavanja nerazvrstanih cesta u iznosu od 13.600.000 kuna.

**Aktivnost: Redarstvo** planirano je povećanje rashoda za komunalne usluge za 100.000 kuna i novi plan iznosi 350.000 kuna.

**PROGRAM Upravljanje objektima u vlasništvu Grada** planiran je u iznosu manjem za 297.000 kuna i novi plan iznosi 8.823.000 kuna.

**Aktivnost: Sanacija šteta od potresa** planirani su rashodi za usluge u iznosu od 103.000 kuna.

**Tekući projekt: Izrada projektne dokumentacije** planirana je u iznosu manjem za 400.000 kuna i novi plan iznosi 700.000 kuna. Smanjenje rashoda se odnosi na projektnu dokumentaciju KOD studije koja je smanjena za planiranih 400.000 kuna.

**PROGRAM Građenje komunalne infrastrukture** unutar ovog Upravnog odjela planiran je u iznosu 2.761.000 kuna što je za 0,6 mil.kuna više u odnosu na plan za 2022. godinu, a povećanje rashode se najvećim dijelom odnosi na izradu projektne dokumentacije za asfaltiranje makadam prometnica nakon dovršetka rekonstrukcije vodovodne i izgradnje kanalizacijska mreže na području Turnja, Švarče, Jamadola, Hrnetića i Kamenskog, te za asfaltiranje makadam prometnice Brođani

**PROGRAM Zaštita okoliša** planiran je unutar ovog Upravnog odjela u iznosu od 650.000 kuna što je za 450.000 kuna više u odnosu na Plan za 2022. godinu. Planirana sredstva se odnose na projekt Sanacije divljih odlagališta, a sredstva se odnose na rashode za komunalne usluge.

**PROGRAM Upravljanje imovinom** planirana sredstva u iznosu od 229.970 kuna se odnose na projekt izgradnje Dječjeg vrtića Zadobarje.

**RAZDJEL 006 UPRAVNI ODJEL ZA IMOVINSKO PRAVNE POSLOVE I UPRAVLJANJE IMOVINOM**

Planirani rashodi Upravnog odjela za imovinsko pravne poslove i upravljanje imovinom iznose 12.225.036 kuna što je za 3,6 mil. kuna više u odnosu na plan Upravnog odjela za 2022.godinu. Promjene se odnose na sljedeće programe:



**PROGRAM Gradnja objekata** planiran je u iznosu od 593.671 kuna unutar ovog upravnog odjela, a sredstva su namijenjena projektu izgradnje Vatrogasnog centra u vidu rješavanja imovinsko pravnih pitanja.

**PROGRAM Građenje komunalne infrastrukture** ukupno planirana sredstva se povećavaju za 750.000 kuna i iznose 4,0 mil. kuna, a unutar ovog upravnog odjela troškovi programa se najvećim dijelom odnose na rješavanje imovinsko pravnih odnosa. Promjene se odnose na sljedeće projekte građenja komunalne infrastrukture :

* Mala Švarča – ugibalište
* Prometnica Poslovna zona Selce
* Groblje Mala Švarča

**PROGRAM Upravljanje imovinom** ukupna sredstva su povećana za 2,3 mil. kuna i novi plan iznosi 7.631.365 kuna, a izmjene se odnose na sljedeće projekte:

**Aktivnost: Evidencija imovine i ostali troškovi** planirana je u iznosu većem za 660.000 kuna i novi plan iznosi 3.093.000 kuna, a do promjene je došlo na povećanju rashoda za intelektualne usluge procjene nekretnina u iznosu od 600.000 kuna, troškovi geodetskih usluga su planirani u iznosu od 250.000 kuna dok su ostale intelektualne usluge planirane u iznosu većem za 170.000 kuna i novi plan iznosi 570.000 kuna.

**Kapitalni projekt Kupnja nekretnina** planiran je u iznosu većem za 1,7 mil. kuna i novi plan iznosi 4.338.365 kuna pri čemu je naknada za zemljište po upravnim postupcima povećana za 500.000 kuna i novi plan iznosi 2,5 mil. kuna dok su sredstva namijenjena kupnji stanova planirana u iznosu od 538.445 kuna.

**RAZDJEL 007 UPRAVNI ODJEL ZA GOSPODARSTVO, POLJOPRIVREDU**

**I TURIZAM**

Prvim Izmjenama i dopunama proračuna za 2022. godinu ukupni rashodi za Upravni odjel za gospodarstvo, poljoprivredu i turizam planirani su u iznosu većem za 2.645.564 kuna i novi plan iznosi 13.510.655 kuna.



**PROGRAM Razvoj turizma** planirano je povećanje rashoda za 1.250.000 kuna ili za 61,73% u odnosu na plan i novi plan iznosi 3.275.000 kuna, a promjena je rezultat sljedeće aktivnosti:

**Aktivnost: Promidžba turizma Grada Karlovca** planirano je povećanje rashoda za 110.000 kuna i novi plan iznosi 145.000 kuna, a predloženo povećanje se odnosi na usluge promidžbe i informiranja koje su planirane u iznosu od 105.000 kuna te na ostale nespomenute rashode poslovanja u iznosu od 20.000 kuna.

**Aktivnost: Turistička infrastruktura** predloženo je povećanje rashoda za 150.000 kuna ili za 68,18% i novi plan iznosi 370.000 kuna, a planirano povećanje se odnosi na rashode za usluge koje su planirane u iznosu od 300.000 kuna.

**Tekući projekt: Manifestacije i razna događanja** povećani su rashodi za 240.000 kuna ili za 109,09% i novi plan iznosi 460.000 kuna, a odnose se na rashode za organizaciju raznih manifestacija koje novim planom iznose 440.000 kuna. Posebno su planirane kao projekti financijski značajnije manifestacije poput „Dani piva“ u iznosu od 1.100.000 kuna i manifestacija „Advent“ koja je planirana u iznosu većem za 250.000 kuna i novi plan iznosi 650.000 kuna.

**PROGRAM Poljoprivreda i ruralni razvoj** prvim Izmjenama i dopunama predloženo je povećanje rashoda za 43.977 kuna i novi plan iznosi 1.381.068 kuna, promjene se odnose na sljedeću aktivnost:

**Aktivnost: Suradnja s institucijama i udrugama** planirano je povećanje rashoda za 40.000 kuna i novi plan iznosi 140.400 kuna, a odnose se na troškove različitih usluga za zaštitu divljači.

**PROGRAM Javne potrebe u kulturi** predloženo je povećanje rashoda za 910.000 kuna koji se odnose na održavanje manifestacije „Zvjezdano ljeto“ i novi plan iznosi 1.300.000 kuna, a sredstva se odnose najvećim dijelom na rashode za različite usluge koje se provode u sklopu pripreme same manifestacije za što je planirano 1,0 mil.kuna.

**GLAVA 02 AQUATIKA – SLATKOVODNI AKVARIJ KARLOVAC**

Djelatnost proračunskog korisnika Aquatika – slatkovodni akvarij Karlovac provodi se kroz dva programa i planirana je u iznosu većem za 441.587 kuna u odnosu na planirano Proračunom za 2022. godinu i novi plan iznosi 5.166.587 kuna.

* Program 5001 Razvoj turizma
* Program 8006 Aquatika slatkovodni akvarij Karlovac – vlastita djelatnost

**PROGRAM Razvoj turizma** planiran je u iznosu većem za 300.000 kuna i ovim izmjenama i dopunama Proračuna za 2022. godinu iznosi 3.140.000 kuna. Unutar ovog programa proračunskim sredstvima financiraju se plaće zaposlenika Aquatike za što je planirano 2.400.000 kuna dok je za materijalne rashode poslovanja ustanove planirano 660.000 kuna, a za rad članova Upravnog vijeća 40.000 kuna. Troškovi projekta „Centar za posjetitelje Susret s Koranom“ planirani su u iznosu od 40.000 kuna. Rashodi projekta se odnose na troškove osobe zaposlene na projektu kao i na troškove promocije i marketinških aktivnosti.

**PROGRAM Aquatika – slatkovodni akvarij Karlovac – vlastita djelatnost** planiran je u iznosu 2.026.587 kuna i povećan je za 141.587 kuna, a odnosi se najvećim dijelom na rashode namijenjene opremanju ustanove i materijalne rashode koji se financiraju iz njihovih vlastitih prihoda.

**RAZDJEL 008 UPRAVNI ODJEL ZA DRUŠTVENE DJELATNOSTI**

Prijedlogom prvih Izmjena i dopuna financijskog plana Upravnog odjela za društvene djelatnosti za 2022. godinu, ukupna planirana sredstva povećavaju se za 10,5 mil. kuna te sada iznose 189.945.243 kuna.

**GLAVA 01 DRUŠTVENE DJELATNOSTI**

Iz tablice u nastavku vidljivo je da su rashodi Glave UO za društvene djelatnosti veći za 4.284.020 kuna ili za 20,92% i novi plan iznosi 24.764.078 kuna.







**PROGRAM Civilna zaštita** unutar ovog Upravnog odjela planiran je u iznosu većem za 49.000 kuna i novi plan iznosi 91.000 kuna, a odnosi se na sredstva namijenjena plaćanju najamnina za obitelji čiji su stambeni objekti nastradali u potresu koji je zadesio Karlovačku županiju krajem 2020. godine.

**PROGRAM Osnovno školstvo – iznad standarda** planiran je u iznosu većem za 166.000 kuna i novi plan iznosi 610.000 kuna, a odnosi se na sljedeće aktivnosti i projekte:

**Aktivnost: Prijevoz učenika** planirano je povećanje rashoda za 166.000 kuna i novi plan iznosi 473.000 kuna, a odnosi se najvećim dijelom na rashode za usluge prijevoza učenika osnovnih škola (koji nisu obuhvaćeni zakonskim standardom) .

**PROGRAM Stipendiranje učenika i studenata** planirano je povećanje rashoda za 60.000 kuna i novi plan iznosi 542.378 kuna, a odnosi se na stipendiranje učenika i studenata, koje su dodijeljene putem natječaja i planirane su u iznosu od 510.000 kuna dok se na tekuće donacije Zakladi izvrsnosti odnosi 20.000 kuna.

**PROGRAM Ostale aktivnosti u obrazovanju** planiran je u iznosu većem za 81.520 kuna i novi plan za 2022. godinu iznosi 612.700 kuna, a rashodi se najvećim dijelom odnose na sufinanciranje troškova prijevoza učenika srednjih škola koji su planirani u iznosu od 300.000 kuna.

**PROGRAM Predškolski odgoj i obrazovanje** planiran je u iznosu većem za 153.500 kuna i novi plan iznosi 1.072.500 kuna, a povećanje rashoda se odnosi na sufinanciranje troškova smještaja djece u privatnim vrtićima i kod dadilja za što je ovim Izmjenama plana planirano 874.000 kuna.

**PROGRAM Javne potrebe u kulturi** planirana sredstva su povećana za 15.000 kuna i novi plan iznosi 1.275.000 kuna, a odnosi se na povećanje rashoda za kulturne programe ustanova i udruga koje se dodjeljuju putem natječaja.

**PROGRAM Socijalna skrb – gradski program** planiran je u iznosu većem za 1.715.000 kuna ili za 49,15% u odnosu na Plan za 2022. godinu, a novi plan iznosi 5.214.500 kuna, a odnosi se na sljedeće aktivnosti:

**Aktivnost: Pomoći umirovljenicima** planirani su u iznosu od 2.065.000 kuna, i veći su za 1.580.000 kuna u odnosu na početni plan, a odnose se najvećim dijelom na pomoći umirovljenicima po osnovi režijskih troškova stanovanja za što je ovim Izmjenama planirano 1,5 mil.kuna.

**Aktivnost: Pomoć u prehrani** planirane su u iznosu većem za 115.000 kuna i novi plan iznosi 785.000 kuna, a odnose se najvećim dijelom na naknade za tople obroke i pakete suhe hrane u iznosu od 725.000 kuna i mlijeko za dojenčad u iznosu od 60.000 kuna.

**PROGRAM Socijalna skrb - zakonske osnove** planiran je u iznosu većem za 700.000 kuna i novi plan iznosi 1.260.000 kuna, i odnosi se na sufinanciranje troškova ogrjeva po zakonskoj osnovi. Sredstva se biti doznačena iz državnog proračuna temeljem mjesečnih zahtjeva.

**PROGRAM Zdravstvo i međugeneracijska solidarnost** planiran je u iznosu većem za 260.000 kuna i iznosi 1.112.000 kuna, a odnosi se na sljedeće aktivnosti i projekte:

**Aktivnost: Pomoći proračunima i proračunskim korisnicima u zdravstvu** planirani su rashodi u iznosu većem za 260.000 kuna i novi plan iznosi 270.000 kuna, a sredstva se odnose na pomoći dane Domu zdravlja Karlovac u iznosu od 30.000 kuna i poliklinici Suvag u iznosu od 210.000 kuna dok se na Ustanovu za njegu u kući odnosi 30.000 kuna.

**PROGRAM Javne potrebe u športu** planiran je u iznosu većem za 860.000 kuna i novi plan iznosi 10.060.000 kuna, a povećanje rashoda se odnosi na tekuće donacije Karlovačkoj športskoj zajednici za financiranje njihove redovne djelatnosti, za plaće športskih trenera i za prijenos sredstava športskim klubovima za što je planirano 9.980.000 kuna.

**PROGRAM Javne potrebe u tehničkoj kulturi**, program se izvršava preko Zajednice tehničke kulture, a ukupni rashodi su planirani u iznosu od 610.000 kuna. Sredstva su doznačena temeljem Programa javnih potreba u tehničkoj kulturi po zahtjevima Zajednice, a odnose se na plaću voditelja i djelatnika, materijalne rashode, te na financiranje rada raznih udruga odnosno klubova članica Zajednice tehničke kulture.

**PROGRAM Potpore za rad udruga** planirano je povećanje rashoda za 204.000 kuna i novi plan iznosi 2.032.000 kuna, a promjene se najvećim dijelom odnose na povećanje sredstava za rad Gradskog društva Crvenog križa Karlovac u iznosu od 114.000 kuna i novi plan iznosi 864.000 kuna dok su za 90.000 kuna povećani rashodi za financiranje udruga putem natječaja.

**GLAVA 02 OSNOVNE ŠKOLE** ukupni planirani rashodi povećavaju se za programe osnovnog školstva za 3,8 mil. kuna i novi plan iznosi 104.082.856 kuna, a do promjene je došlo unutar sljedećih programa:



**PROGRAM Osnovno školstvo – zakonski standard** planiran je u iznosu od 11.553.461 kuna i povećani su za 705.756 kuna ili za 6,514% u odnosu na početni plan.

**Aktivnost: Financiranje materijalnih i financijskih rashoda** planirano je povećanje rashoda za 126.500 kuna i novi plan iznosi 7.559.700 kuna, a najvećim dijelom se odnosi na rashode za materijal i energiju u iznosu od 4.101.155 kuna i na rashode za usluge za što je planirano 2.665.445 kuna.

**Kapitalni projekt: Nabava nefinancijske imovine** planirano je povećanje rashoda za 313.000 kuna i ovim Izmjenama plan iznosi 2.215.245 kuna pri čemu su dodatna ulaganja na osnovnoj školi Dragojle Jarnević planirana u iznosu većem za 250.000 kuna i iznose 350.000 kuna, a rashodi za kupnju vozila kod Centra za odgoj i obrazovanje su planirani u iznosu većem za 41.000 kuna i iznose 241.000 kuna.

**Aktivnost: Prijevoz učenika – zakonski standard** planirani su u iznosu većem za 266.256 kuna i novi plan iznosi 1.778.516 kuna.

**PROGRAM Osnovno školstvo – iznad standarda** planirana sredstva unutar glave Osnovne škole smanjena su za 98.749 kuna i novi plan iznosi 3.310.547 kuna, a odnose se na sljedeće aktivnosti i projekte:

**Aktivnost: Produženi boravak** smanjeni su rashodi za 98.749 kuna i novi plan iznosi 1.935.647 kuna, a smanjenje sredstava se odnosi na rashode za zaposlene u produženom boravku osnovne škole Dubovac čiji plan poslije izmjena iznosi 270.318 kuna, rashodi za zaposlene osnove škole Grabrik iznose 260.699 kuna, osnovne škole Švarča 396.070 kuna i osnovne škole Turanj 82.500 kuna i osnove škole Braća Seljan 222.121 kuna (radi se o rasterećenju općih prihoda jer su sredstva za plaće u produženom boravku planirana iz vlastitih izvora).

**PROGRAM Ostale aktivnosti u obrazovanju** planirano je povećanje rashoda za 727.718 kuna ili za 31,62% u odnosu na plan za 2022. godinu, a odnosi se najvećim dijelom na troškove projekta Pomoćnici u nastavi IV koji su planirani u iznosu od 2.118.579 kuna.

**PROGRAM Rashodi za zaposlene u osnovnim školama** planirani su u iznosu većem za 2.018.993 kuna i iznose 75.663.075 kuna, a do povećanja rashoda za zaposlene došlo je dijelom i zbog isplate troškova po pravomoćnim sudskim presudama zaposlenih u osnovnim školama.

Iz tablice je vidljivo kako je **program Vlastite djelatnosti osnovnih škola** planiran u iznosu većem za 464.203 kuna i novi plan iznosi 10.526.503 kuna, a najvećim dijelom se odnosi na povećanje rashoda za redovnu djelatnost osnovnih škola za što je planirano 4.270.470 kuna dok se na opremanje osnovnih škola odnosi 153.965 kuna. Sredstva produženog boravka planirana su u iznosu d 1.727.937 kuna dok se na financiranje školske kuhinje odnosi 1.311.537 kuna, a na projekt „Shema školskog voća“ 352.547 kuna.

**GLAVA 03 USTANOVE KULTURE**

Ukupan plan za redovnu djelatnost ustanova kulture povećava se za 1.592.466 kuna i novi plan iznosi 27.205.985 kuna, a odnose se na sljedeće programe:



**PROGRAM Gradnja objekata** planirana je kod proračunskog korisnika Gradsko kazalište „Zorin Dom“ u iznosu od 208.476 kuna i odnosi se na troškove zaposlenih na projektu Revitalizacija kina Edison u funkciji pokretanja integriranih tursitičkih programa u gradu Karlovcu.

**PROGRAM Javne ustanove u kulturi** planiran je u iznosu većem za 312.940 kuna i novi plan iznosi 18.203.940 kuna, a odnosi se na sljedeće promjene:

**Aktivnost: Rashodi za zaposlene** povećani su za 333.000 kuna i novi plan iznosi 12.865.000 kuna, a odnosi se na povećanje rashoda za zaposlene kod proračunskog korisnika Muzeji grada Karlovca za 253.000 kuna i novi plan iznosi 4.129.000 kuna, rashodi za zaposlene kod proračunskog korisnika Gradsko kazalište „Zorin Dom” su povećani za 80.000 kuna i novi plan iznosi 3.026.000 kuna dok rashodi za zaposlene kod proračunskog korisnika Gradska knjižnica „Ivan Goran Kovačić“ iznose 5.170.000 kuna.

**Aktivnost: Materijalni i financijski rashodi** smanjeni su rashodi za 132.060 kuna i novi plan iznosi 3.867.940 kuna, a odnose se na smanjenje materijalnih rashoda kod proračunskog korisnika Muzeji grada Karlovca čiji plan poslije smanjenje iznosi 2.064.000 kuna dok su materijalni rashodi kod proračunskog korisnika Gradsko kazalište „Zorin Dom” planirani u iznosu od 1.048.940 kuna, a kod Gradske knjižnice „Ivan Goran Kovačić“ ostaju nepromijenjeni u iznosu od 755.000 kuna.

**Aktivnost: Programska djelatnost** povećani su rashodi za 40.000 kuna i novim planom iznose 1.265.000 kuna, a odnose se na programsku djelatnost korisnika Gradsko kazalište Zorin dom koja je planirana u iznosu od 485.000 kuna.

**Tekući projekt: Opremanje ustanove** predloženo povećanje rashoda za 72.000 kuna odnosi se najvećim dijelom na troškove dodatnih ulaganja kod proračunskog korisnika Muzeji grada Karlovca i novi plan iznosi 97.000 kuna dok se na opremanje Gradskog kazališta „Zorin Dom“ odnosi 20.000 kuna.

**PROGRAM Javne potrebe u kulturi** planirani su rashodi u iznosu većem za 170.000 kuna i novi plan iznosi 430.000 kuna, a do promjena je došlo najvećim dijelom na projektu „Održavanje objekta Stari grad Dubovac“ koji je planiran u iznosu od 140.000 kuna kod proračunskog korisnika Muzeji grada Karlovca.

**PROGRAM Kapitalna ulaganja u objekte kulture** predloženo je povećanje rashoda za 100.000 kuna i novi plan iznosi 185.000 kuna, koja se odnose se na dodatna ulaganja na Gradskom kazalištu „Zorin Dom“.

**PROGRAM Ustanove u kulturi – vlastita djelatnost** plan se povećava za 801.050 kuna i novi plan iznosi 8.178.569 kuna, a odnosi se najvećim dijelom na novi kapitalni projekt „Nabava bibliobusa Gradske knjižnice Ivan Goran Kovačić“ u iznosu od 3.528.119 kuna (vlastita sredstva). Programska djelatnost ustanova kulture je smanjena za 50.731 kuna i novi plan iznosi 2.202.269 kuna dok su troškovi redovne djelatnosti ustanova u kulturi planirani u iznosu većem za 158.444 kuna i novi plan iznosi 1.038.744 kuna.

**GLAVA 04 USTANOVE PREDŠKOLSKOG ODGOJA I OBRAZOVANJA**

Ukupno planirani izdaci za programe ustanova predškolskog odgoja i obrazovanja su povećani za 844.611 kuna i iznose 33.892.324 kuna, a odnose se na sljedeće programe:



**PROGRAM Predškolski odgoj i obrazovanje** planiran je u iznosu većem za 371.258 kuna i novi plan iznosi 22.757.091 kuna, a do promjene je došlo na projektu:

**Tekući projekt: Unaprjeđenje kvalitete predškolskog odgoja i obrazovanja**, radi se o dvogodišnjem projektu financiranom iz EU fondova, za što je planirano 5.308.258 kuna, a odnosi se na troškove zaposlenih uključujući edukaciju, kao i na nabavu različitih uređaja i opreme u svrhu poboljšanja kvalitete predškolskog odgoja. Projekt se provodi u Dječjem vrtiću Četiri rijeke.

Prvim Izmjenama i dopunama Plana za 2022. godinu planiran je novi projekt Dječji vrtić Zadobarje u iznosu od 170.000 kuna koji se odnose na troškove opremanja vrtića.

**PROGRAM Predškolski odgoj – vlastita djelatnost** planiran je u iznosu većem za 303.353 kuna i novi plan iznosi 10.965.233 kuna, a odnosi se najvećim dijelom na rashode za redovno poslovanje ustanova predškolskog odgoja koji su financirani vlastitim sredstvima u iznosu od 9.933.153 kuna.

**RAZDJEL 009 UPRAVNI ODJEL ZA RAZVOJ GRADA I EU FONDOVE**

Rashodi Upravnog odjela za razvoj grada i EU fondove iznose 16.014.692 kuna i veći su za 3,0 mil. kuna u odnosu na plan za 2022. godinu, a odnose se na sljedeće aktivnosti i projekte:



**PROGRAM Redovna djelatnost** planiran je unutar ovog Upravnog odjela u iznosu većem za 1,1 mil.kuna ili za 24,16% i novi plan iznosi 5.595.150 kuna, a odnose se na sljedeće aktivnosti i projekte:

**Aktivnost: Financiranje osnovnih aktivnosti** planirani su rashodi u iznosu većem za 265.000 kuna i novi plan iznosi 1.555.000 kuna, a povećanje rashoda se odnosi na računalne usluge.

**Kapitalni projekt: Implementacija SMART CITY koncepta** planirani su rashodi u iznosu većem za 220.000 kuna i novi plan iznosi 530.000 kuna, a odnosi se najvećim dijelom na nabavu pametnih rješenja i kontrolnih brojila u odabranim ustanovama za što je planirano 300.000 kuna.

**Kapitalni projekt: ICT poslovi** planirano je povećanje rashoda za 603.750 kuna ili za 20,77% i novi plan iznosi 3.510.150 kuna, a sredstva se odnose na rashode za intelektualne i osobne usluge u iznosu od 567.500 kuna, rashodi za nabavu računala i računalne opreme u iznosu od 300.000 kuna, ulaganja u računalne programe u iznosu od 760.000 kuna dok su troškovi licenci planirani u iznosu od 1,0 mil.kuna, a troškovi zakupnina i najamnina informatičke opreme 882.650 kuna.

**PROGRAM Gradnja objekata** planiran je unutar ovog Upravnog odjela u iznosu od 4.065.137 kuna i smanjen je za 1,2 mil.kuna u odnosu na plan za 2022. godinu, a odnosi se na sljedeće projekte:

**Kapitalni projekt: Obnova brownfield lokacije nekadašnjeg kina Edison** planirani su rashodi u iznosu od 383.763 kuna i najvećim dijelom se odnose na rashode za zaposlene na projektu te na troškove promidžbe i vidljivosti.

**Kapitalni projekt: Revitalizacija kina Edison u funkciji pokretanja integriranih turističkih programa u gradu Karlovcu** planirani su rashodi u iznosu od 1.706.374 kuna što je za 926.078 kuna više u odnosu na početni plan, a odnose se najvećim dijelom na rashode za zaposlene, na rashode za usluge i ulaganja u računalne programe.

**Kapitalni projekt: Fotonaponske elektrane** planiran je u iznosu manjem za 2.250.000 kuna ili za 54,55% u odnosu na plan za 2022. godinu i novi plan iznosi 1.875.000 kuna. Sredstva su namijenjena trošku zaposlenih u iznosu od 189.625 kuna, rashodi za dodatna ulaganja na građevinskim objektima iznose 1.500.000 kuna dok su rashodi za usluge planirani su u iznosu od 174.375 kuna.

**PROGRAM Energetska učinkovitost** planirani su rashodi u iznosu većem za 400.000 kuna ili za 125,98% i novi plan iznosi 715.500 kuna, a ovo povećanje rashoda se odnosi na usluge izrade studije energetske obnove javne rasvjete.

**PROGRAM Suradnja s fondovima EU i drugim fondovima** planiran je u iznosu većem za 2.806.155 kuna i novi plan iznosi 5.636.905 kuna, a sredstva se odnose najvećim dijelom na nove projekte:

* ZEB4ZEN
* Masterbaza grada Karlovca
* SKOK – digitalna arhiva Karlovačke županije
* PREP4KaGT-1

**SLUŽBA ZA PROVEDBU ITU MEHANIZMA**

Prvim Izmjenama i dopunama Plana za 2022. godinu rashodi upravnog odjela iznose 1.088.800 kuna, a odnose se na sljedeći program:



**PROGRAM Integrirana teritorijalna ulaganja** planiran je u iznosu od 1.088.800 kuna, a sredstva se najvećim dijelom odnose na trošak zaposlenih na projektu ITU – tehnička pomoć koji je planiran u iznosu od 772.550 kuna. Sredstva namijenjena projektu Strategija razvoja većeg urbanog područja Karlovac su planirana u iznosu od 316.250 kuna i odnosi se na izradu različitih dokumenata strateškog karaktera. Integrirana teritorijalna ulaganja (ITU mehanizam) predstavljaju novi mehanizam Europske unije za razdoblje 2014. - 2020. godine koji je uveden s ciljem jačanja uloge gradova kao pokretača gospodarskog razvoja iz tri različita fonda: Europski fond za regionalni razvoj, Kohezijski fond i Europski socijalni fond i to za specifične ciljeve: razvoj poduzetništva, toplinarstva, kulturne baštine, brownfield lokacija (bivša vojna i industrijska područja), povećanje putnika u javnom prijevozu te integracija socijalno osjetljivih skupina, borba protiv siromaštva, te modernizacija strukovnog obrazovanja. Uspostavom ITU mehanizma u Republici Hrvatskoj promiče se proces decentralizacije, pri čemu urbana područja postaju centri razvoja, dovoljno snažni za značajnije gospodarske pomake, otvaranje novih radnih mjesta te kreiranje društvene klime i usluga koje mogu privući stanovništvo. Gradovi središta urbanih područja postaju partneri u provedbi ITU mehanizma i dio sustava koji upravlja sredstvima Europske unije, obavljanjem zadaća i aktivnosti u okviru Operativnih programa.

Viši stručni suradnik za planiranje

i praćenje proračuna Pročelnica UO za proračun i financije

Mirela Presečan, dipl.oec. Lidija Malović, dipl.oec.